Pamätník padlým slovenským vojakom v Lypovci
Pamätník v Lypovci
**Pamätník padlým slovenským vojakom v Lypovci** je pamätník slovenským vojakom padlým počas druhej svetovej vojny na území centrálnej časti Ukrajiny na poli pri Lypovci na mieste, kde sa 22. júla 1941 odohrali ťažké boje medzi nemeckou a sovietskou armádou. Pamätník má úradný názov Spoločný hrob slovenských vojakov padlých počas útoku (ukr. *Братська могила словацьких солдатів, загиблих під час наступу*) a patrí do zoznamu historických pamiatok miestneho významu vo Vinnyckej oblasti, u miestnych obyvateľov sa však vžil názov Slovenský monument (ukr. *Словацький монумент*). Pamätník tvorí 6-metrový žulový obelisk so slovenským dvojkrížom, ktorý sa nachádza na okraji mesta. Postavili ho slovenskí kamenári v roku 1942 a jeho otvorenia sa zúčastnil prezident slovenského štátu Jozef Tiso.

Príslušníci motorizovanej Rýchlej divízie bojovali na strane nemeckej 17. armády a počas bitky pri Lypovci sa dostali pod krížovú paľbu oboch strán, pričom zaznamenali najvyššie straty v priebehu jediného dňa počas celej vojny.

V spoločnom hrobe v rokoch 1941-1943 boli pochovávaní padlí slovenskí vojaci z celého územia ZSSR. Pochovania pokračovali aj po skončení vojny, keď sa v okolí Lypovca našli pozostatky slovenských vojakov. Posledný prípad je z roku 2010, kedy bager pri stavbe vodovodu narazil na kosti 5 vojakov s nábojmi a granátmi. Nenašiel sa žiadny identifikačný znak vojakov, príslušnosť k slovenskej armáde sa určila podľa (vojenskej) obuvi. Podľa miestnych obyvateľov je tam pochovaných približne 600 slovenských vojakov.

Po vojne nebol pamätník udržiavaný, dokonca sa uvažovalo o jeho demolícii. Cintorín sa stal niekoľkokrát obeťou útokov vandalov. Boli zaznamenané prípady, kedy boli na hroboch zrezané kríže.

V rokoch 1996, 2006 a 2011 sa v Lipovci uskutočnili medzinárodné pamätné akcie zmierenia, ktorých symbolom sa stal obnovený slovenský pamätník. Niektorí Lipovčania dostali od slovenského veľvyslanectva špeciálne vyznamenania za „patronát" nad cintorínom.

Referencie
----------

1. ↑  Вінницький інформаційний портал. «Липовецький район»
2. ↑   *Перелік пам'яток історії місцевого значення Вінницької області* [online]. [Cit. 2012-11-25]. Dostupné online. Archivované 2013-10-30 z originálu.
3. ↑  Газета Вінниччина 27 липня 2011 року, № 57 (22599)[nefunkčný odkaz]
4. ↑   *«Панахида за загиблими радянськими та словацькими солдатами». Офіційний сайт Липовецької районної державної адміністрації. 22 липня 2011* [online]. [Cit. 2012-11-25]. Dostupné online. Archivované 2011-09-30 z originálu.
5. ↑  История боевых действий частей Красной Армии против словацких войск в годы Великой Отечественной войны. 1941–1944 гг..

Iné projekty
------------

Commons
* Spolupracuj na Commons Commons ponúka multimediálne súbory na tému **Pamätník padlým slovenským vojakom v Lypovci**

Literatúra
----------

* «Під містом Липовцем грізно битва гула» : Про участь Словацької армії в боях за Вінниччину / В. Скрипник // Голос України. — 2006. — 6 липня.

Externé odkazy
--------------

* Офіційний сайт Липовецької міської ради. Липовець туристичний Archivované 2016-03-04 na Wayback Machine
* «У Липовці національність загиблих визначили за черевиками». Газета «20 хвилин», 18 листопада 2011[nefunkčný odkaz]
* Відкриття пам'ятника загиблим словацьким солдатам біля міста Липовець під час Другої Світової Війни. Кінохроніка 1942 року
* Бої за Липовець. Кінохроніка 1941 року
* Словацькі вояки в Україні та південній Білорусії (1941-43)